stanford-oval/wikipedia huggingface dataset:
הבחירות הכלליות ביפן 1942

הבחירות הכלליות ביפן נערכו באימפריה היפנית ב-30 באפריל 1942 לבחירת חברי בית הנבחרים של יפן. אלו היו הבחירות היחידות שנערכו ביפן במהלך מלחמת העולם השנייה. בתקופה זו, איבד בית הנבחרים כל כוח פוליטי, והיה נתון למרותה של הדיקטטורה הצבאית ששלטה באימפריה היפנית באותה התקופה.
הליך זה, שהחל בתקרית מוקדן בו הצבא היפני הקיסרי (ובפרט, צבא קוואנטונג) פלשו למנצ'וריה ללא אישור של הקבינט. ב-1932 מונה האדמירל סאיטו מקוטו לראש הממשלה, אך רק מעטים מחברי המפלגות שהיו בבית הנבחרים היו בעלי תפקידים משמעותיים בממשלה. לאחר כמה שנים, הפך הצבא את יפן למדינה חד מפלגתית תחת משטר צבאי דה פקטו. בבחירות אלו רק מפלגת טאיסיי יוקוסאנקאי ו"עצמאיים" בחסות הצבא הקיסרי יכלו להתמודד בבחירות.
אחוז ההצבעה בבחירות היה גבוה בצורה יוצאת דופן ועמד על כ-83.1%.
רקע

ממשלתו של ראש הממשלה, הידקי טוג'ו מיתגה את הבחירות כ"בחירות להבעת תמיכה במלחמה המזרח אסיאתית הגדולה", הבחירות נערכות ימים ספורים לאחר הפשיטה של דוליטל, בה לראשונה במסגרת המלחמה הפציצו כוחות של ארצות הברית את שטחה היבשתי של יפן.
ב-1940, כל המפלגות הפוליטיות נאלצו להתאחד עם מפלגת הטאיסיי יוקוסאנקאי שלפני הקמתה, הייתה ארגון פשיסטי יפני שנוצר על ידי ראש ממשלת יפן פומימרו קונואה. כל מפלגה אחרת ובפרט מפלגות שמאל ומפלגות אנטי-מלחמתיות היו בלתי חוקיות מאז 1940 והן לא יכלו להריץ אף מועמד בבחירות. בנוסף לכך, פעילים קומוניסטים ופעילים אנטי-צבאיים נעצרו ולא הורשו לרוץ כעצמאיים.
תוצאות

על אף שהמפלגה זכתה ב-381 מתוך 466 המושבים הניתנים לבחירה, היו מספר עצמאים שהצליחו להיכנס לבית הנבחרים, בהם כמה מועמדים שאינם מאושרים הצליחו לזכות במושבים בבחירות, בין מועמדים אלו היו איצ'ירו הטויאמה (שלאחר כניעת האימפריה היפנית והקמת יפן המודרנית שימש כראש הממשלה, הטויאמה הוא סבו של ראש הממשלה היפני לשעבר, יוקיו הטויאמה שכיהן בתחילת שנות ה-2000 בתפקיד), טקאו מיקי (שכיהן אף הוא בתפקיד ראש הממשלה בימי יפן המודרנית) ופוליטיקאים בכירים נוספים שעתידים לכהן בתפקידי מפתח בפוליטיקה היפנית.
למרות כל זאת, כמעט על מועמדי מפלגת טאיסיי יוקוסאנקאי הצליחו להיבחר לתפקיד ללא תחרות במחוז הבחירה שלהם. אחת הסיבות לניצחון המפלגה מלבד ההגבלות הקשות שהוטלו על אויבה הפוליטיים הייתה התמיכה הציבורית הנרחבת של העם היפני במלחמה. למרות שיפן הפכה באופן רשמי למדינה חד מפלגתית ואף התנהלה לעיתים קרובות ככזאת, מפלגת טאיסיי יוקוסאנקאי התפלצה לפלגים רבים, שחלקם הפכו לביקרותיים כלפי הממשלה ככל שהמלחמה נמשכה ומצבה של יפן החלה להידרדר.
האוניברסיטה הרוסית לכלכלה ע"ש פלחנוב

| --- | --- |

 אוניברסיטה ציבורית
 על שם:  גאורגי פלחנוב 
 תקופת הפעילות:  1907–הווה (כ־117 שנים) 
 מייסדים:  Aleksey Semyonovich Vishnyakov 
 בעלי תפקידים
 רקטור:  Ivan Vasilevitsj Lobanov 
 סטודנטים
 :  18,500
 מיקום
 מיקום:  מוסקבה
 מדינה:  רוסיה רוסיה
 קואורדינטות:  55°43′39″N 37°37′44″E﻿ / ﻿55.72759°N 37.62901°E﻿ / 55.72759; 37.62901
 www.rea.ru
  (למפת מוסקבה מוגדלת) האוניברסיטה הרוסית לכלכלה ע"ש פלחנוב(למפת מוסקבה רגילה) האוניברסיטה הרוסית לכלכלה ע"ש פלחנוב he
 
האוניברסיטה הרוסית לכלכלה ע"ש פלחנוב (ברוסית:Российский экономический университет имени Г. В. Плеханова) הוא מוסד להשכלה גבוהה בכלכלה בפדרציה הרוסית, מבחינת מספר ההתמחויות בתחום הכלכלה, הוא הגדול במדינה. המוסד להשכלה גבוהה הוותיק ביותר של תחומי כלכלה ברוסיה.
הוא נוסד בשנת 1907 על ידי היזם אלכסיי וישניאקוב כמוסד ההשכלה הגבוהה המתמחה הראשון שהפיץ חינוך מסחרי באימפריה הרוסית. כיום זהו המרכז החינוכי והמדעי הגדול ביותר להכשרת מומחים מוסמכים בתחום הכלכלה, מדע הסחורות והטכנולוגיה.
האוניברסיטה מעסיקה יותר מ-1,400 מורים, כולל יותר מ-270 דוקטורים למדע, יותר מ-170 פרופסורים, למעלה מ-760 מועמדים למדעים ו-490 פרופסורים חברים. באוניברסיטה לומדים כ-17,500 אלף תלמידים.
האוניברסיטה הרוסית לכלכלה ע"ש פלחנוב נכללת בעקביות בעשרת האוניברסיטאות הטובות ביותר במוסקבה.
הערות שוליים

↑  https://www.rea.ru/ru/news/Pages/ranking-raex-2021.aspx
| --- | --- |
בקרת זהויות :  ISNI: 0000 0001 0434 3906  LCCN: n97015281  VIAF: 156108598   WorldCat (עם VIAF): 156108598
האוניברסיטה לאמנויות התיאטרון והקולנוע

| --- | --- |


 אוניברסיטה
 תקופת הפעילות:  1865–הווה (כ־159 שנים) 
 בעלי תפקידים
 רקטור:  László Upor 
 מיקום
 מדינה:  הונגריה הונגריה
 קואורדינטות:  47°29′43″N 19°03′58″E﻿ / ﻿47.49527778°N 19.06611111°E﻿ / 47.49527778; 19.06611111
 www.szfe.hu
  (למפת בודפשט מוגדלת) האוניברסיטה לאמנויות התיאטרון והקולנוע(למפת בודפשט רגילה) האוניברסיטה לאמנויות התיאטרון והקולנוע
 
האוניברסיטה לאמנויות התיאטרון והקולנוע (בהונגרית: Színház- és Filmművészeti Egyetem) היא אוניברסיטה לתיאטרון וקולנוע הפועלת בבודפשט, הונגריה. בית הספר נוסד בשנת 1865 ובשנת 2000 קיבל מעמד של אוניברסיטה.
ב-31 באוגוסט 2020 התפטרה הנהלת האוניברסיטה, במחאה על מינוי חבר נאמנים שמונה על ידי ויקטור אורבן, הפוגע, לדעתם, בחופש האקדמי של המוסד. בעקבות כך נערכו בבית הספר מחאות שונות.
הערות שוליים

↑  ממשלת הונגריה משתלטת גם על האומנות, באתר וואלה, 7 בספטמבר 2020
| --- | --- |
בקרת זהויות :  GND: 6009930-6  ISNI: 0000 0001 0460 6294  LCCN: no2012091099  VIAF: 311147850   WorldCat (עם VIAF): 311147850 
ערך זה הוא קצרמרבנושא הונגריה. אתם מוזמנים לתרום לוויקיפדיה ו.
האוניברסיטה הרפואית של שלזיה

| --- | --- |

 בית ספר לרפואה
 תקופת הפעילות:  20 במרץ 1948 – הווה (76 שנים)
 בעלי תפקידים
 רקטור:  Tomasz Szczepański 
 צוות:  2,272
 סגל:  1,201
 סטודנטים
 :  10,218
 מיקום
 מיקום:  קטוביץ, שלזיה, פולין
 מדינה:  פולין פולין
 קואורדינטות:  50°15′03″N 19°00′37″E﻿ / ﻿50.250972222222°N 19.010222222222°E﻿ / 50.250972222222; 19.010222222222
 www.sum.edu.pl
 he
 
האוניברסיטה הרפואית של שלזיה (בפולנית: Śląski Uniwersytet Medyczny) היא אוניברסיטה לרפואה בעיר קטוביץ שבפולין.
פעילות

באוניברסיטה 10,218 סטודנטים, ישנם 1,201 עובדי הוראה, מתוכם 295 פרופסורים, והיא כוללת חמש פקולטות: רפואה, רפואת שיניים, רוקחות, בריאות הציבור, מדעי הבריאות (כולל תארים בסיעוד, פיזיותרפיה, ותזונה). בחטיבת הלימודים באנגלית בפקולטות לרפואה ולרפואת שיניים לומדים 517 ו-57 סטודנטים בהתאמה.
האוניברסיטה הוקמה ב־20 במרץ 1948 בעיר ביטום בחבל שלזיה, ובדצמבר 1957 הוחלט להעבירה למשכנה הקבוע בעיר קטוביץ, בפרובינציית שלזיה.
בשנת 1996 הוכרה האוניברסיטה על ידי מחלקת החינוך של ארצות הברית והוקמה החטיבה ללימודי רפואה בשפה האנגלית. האוניברסיטה קיבלה מאז הכרה מצד כל 50 המועצות הרפואיות של כל המדינות בארצות הברית. בחטיבה האנגלית, רוב הסטודנטים הם מן המדינות ארצות הברית, שוודיה, נורווגיה, בריטניה, ישראל, ערב הסעודית, ניגריה ודרום אפריקה. סניף של התאחדות הסטודנטים לרפואה בארצות הברית (American Medical Students Association) הוקם על ידי תלמידי החטיבה בשנת 2002. לסטודנטים הישראלים של החטיבה יש אפשרות לסיים את השנים הקליניות של לימודיהם במרכז הרפואי ברזילי באשקלון ובבתי חולים אחרים בישראל.
באוניברסיטה יש שני מסלולים ללימודי רפואה: מסלול שש-שנתי במתכונת לימודים אירופאית, ומסלול ארבע-שנתי במתכונת לימודים אמריקאית לבעלי תואר ראשון רלוונטי.
דורינל מונטיאנו

דורינל יונל מונטיאנו (ברומנית: Dorinel Ionel Munteanu; נולד ב-25 ביוני 1968) הוא כדורגלן עבר רומני, ששיחק בעמדת הקשר, וכיום מאמן קבוצת אוצלול גאלאץ.
מונטיאנו שיחק במהלך הקריירה ב-12 קבוצות שונות ברומניה, בלגיה וגרמניה, כקשר ורסטילי ששיחק במספר עמדות בחוליית הקישור, בין היתר כקשר מרכזי, אחורי ושמאלי. לזכותו שתי זכיות באליפות רומניה בשתי קבוצות שונות מהעיר בוקרשט, דינמו וסטיאווה. מונטאננו הוא שיאן ההופעות בנבחרת רומניה, בה שיחק במשך כ-16 שנים ובמדיה כבש 16 שערים ב-134 הופעות, ואותה ייצג בין היתר בשני טורנירי מונדיאל ובשתי אליפויות אירופה.
לקראת פרישתו עבר לתפקיד מאמן/שחקן, אותו נשא במספר קבוצות שונות ברומניה, לפני שפרש ועבר לקריירת אימון בלעדית. במהלך קריירת האימון הוביל את אוצלול גאלאץ לזכייה באליפות רומניה, והוביל בין היתר מספר קבוצות ברוסיה ובאזרבייג'ן.
קריירת משחק

מונטיאנו החל את דרכו בקבוצת הנוער של מטלול בושקה, בה עלה לשחק בשורות הקבוצה הבוגרת בעונת 1986/1987 בליגת המשנה הרומנית. באות עונה ערך 13 הופעות ליגה במדי הקבוצה, ולאחר עונה אחת עבר לשחק ברשיצה, בה ערך חמש הופעות נוספות בליגת המשנה.
בעונת 1988/1989 שיחק לראשונה בקריירה בליגה הרומנית הבכירה, כשעבר לשחק באולט סקורניסשטי. מונטאנו השתלב היטב בהרכב הפותח וכבש שני שערי ליגה ב-31 הופעות. זמן קצר לאחר פתיחת עונת 1989/1990, עבר מונטאנו לאינטר סיביו. בעונתו השנייה במדי הקבוצה זכה עמה בגביע הבלקנים, לאחר ניצחון בגמר על בודוצ'נוסט פודגוריצה, התואר הראשון בקריירת המשחק של מונטאנו.
לקראת עונת 1991/1992 עבר למועדון הפאר דינמו בוקרשט, וכבר בעונת הבכורה שלו היה לחלק מהזכייה באליפות רומניה בעונה ללא הפסד ליגה. מונטיאנו תרם 12 שערי ליגה ב-33 הופעות לזכייתה של דינמו באליפות. מונטאנו המשיך לעונה נוספת במדי דינמו, שהפסידה את האליפות לסטיאווה בוקרשט, בעונה בה קבע שיא קריירה של 15 שערי ליגה ב-34 הופעות. במדיה של דינמו ערך מונטיאנו את הופעותיו הראשונות במסגרת האירופית, עם ארבע הופעות ושער בגביע אופ"א, וארבע הופעות במסגרת ליגת האלופות.
בתום שתי עונות בדינמו בוקרשט, ולקראת עונת 1993/1994, עזב מונטיאנו לראשונה את רומניה והצטרף לסרקל ברוז' מליגת העל הבלגית. במדיה של סרקל היה מונטיאנו לשחקן הרכב קבוע, ובשתי עונות בקבוצה כבש 12 שערי ליגה ב-65 הופעות.
לאחר שתי עונות בבלגיה, עבר מונטיאנו לפ.צ. קלן מהבונדסליגה, במדיה הפך מיידית לשחקן הרכב משמעותי. בעונתו השלישית בקבוצה סיימה קלן במקום ה-17 וירדה לבונדסליגה השנייה. מונטיאנו ביקש לסיים את דרכו בקבוצה בעקבות הירידה, אך על אף הצעות מאנגליה ומספרד, קלן הודיעה כי הוא אינו למכירה ומונטיאנו נותר לשחק בקבוצה עונה נוספת. על אף שתרם שבעה שערי ליגה ב-32 הופעות, קלן לא הצליחה להתמודד על העלייה, סיימה עשירית בלבד בליגת המשנה, ובתום ארבע שנים שוחרר מהמועדון. בסך הכול כבש מונטיאנו 18 שערים ב-129 הופעות ליגה במדי קלן. מונטיאנו נשאר בגרמניה והצטרף לוולפסבורג מהבונדסליגה לקראת עונת 1999/2000. במדיה של וולפסבורג ערך 91 הופעות ליגה וכבש 11 שערים בארבע וחצי עונות.
בחלון ההעברות של עונת 2003/2004, ולאחר עשר וחצי עונות, חזר מונטיאנו לרומניה והצטרף לסטיאווה בוקרשט. עונה אחר כך סייע לה לזכות באליפות רומניה, האליפות השנייה של מונטאנו בן ה-37 בקריירה, עם 28 הופעות ליגה ושער אחד. גם במסגרת גביע אופ"א היה מונטיאנו לשחקן הרכב חשוב, ושותף ב-11 מתוך 12 משחקיה של הקבוצה במפעל באותה העונה. אלא שבסיום העונה שוחרר מהמועדון, בין היתר עקב עימות עם מנכ"ל הקבוצה.
קריירת משחק > קריירה כמאמן-שחקן

לקראת עונת 2005/2006, קיבל מונטיאנו את תפקיד מאמן קבוצת צ'.פ.ר. קלוז', אליה הצטרף על תקן מאמן-שחקן. כבר באותו הקיץ הוביל מונטיאנו את קבוצתו לגמר גביע האינטרטוטו, תוך שהיא מדיחה בין היתר את אתלטיק בילבאו, סנט אטיין וז'לגיריס וילנה לפני שנוצחה בגמר כפול על ידי לאנס. בהמשך העונה הוביל מונטיאנו את קלוז' למקום החמישי בטבלה, שיפור של שישה מקומות מהעונה החולפת. לצד תפקיד מאמן הקבוצה, הוסיף מונטיאנו 21 הופעות ליגה כשחקן הקבוצה באותה העונה.
ב-2 באוקטובר 2006, על אף פתיחת עונה מוצלחת שכללה שישה ניצחונות ושני הפסדים בלבד בעשרת משחקי הליגה הראשונים, הודיע מונטיאנו על התפטרותו מהתפקיד, וזאת בשל התערבות בהחלטות מקצועיות וחוסר תמיכה מצד הנהלת הקבוצה. מונטאנו החזיק בהצעה מקבוצת התחתית ארגש פיטשטי, ועל אף מצבה העגום בתחתית, קיבל את התפקיד שלושה ימים לאחר התפטרותו. מונטיאנו בן ה-38 ערך רק שלוש הופעות ליגה במדי ארג'ש, וגם כמאמן לא הצליח לשפר את מצבה בטבלה. משאבדו סיכויי ההישארות של המועדון, פוטר מונטיאנו מתפקידו לאחר כחצי שנה בלבד. לקראת עונת 2007/2008 התמנה מונטאנו לתפקיד שחקן-מאמן בקבוצת וסלוי מהליגה הבכירה. מונטיאנו לא סיים את העונה עם הקבוצה, ושוחרר מתפקידו באפריל, כחודשיים לפני תום העונה. במדיה של וסלוי ערך את הופעותיו האחרונות כשחקן פעיל, עם 16 הופעות בסך הכול, לפני שפרש ממשחק בגיל ארבעים.
קריירת אימון

זמן קצר לאחר פתיחת עונת 2008/2009, התמנה מונטיאנו לתפקיד מאמן אוניברסיטטה קלוז' מליגת המשנה. חודשיים לאחר מכן, ולאחר שאימן את הקבוצה בשבעה משחקי ליגה בלבד, התפטר מונטאנו מתפקידו על מנת לרשת את מאמן סטיאווה בוקרשט המתפטר, מריוס לקטוש. המינוי היוקרתי החזיק מעמד כחודש וחצי בלבד, במהלכם אימן מונטיאנו בחמישה משחקים בלבד (ניצחון וארבע תוצאות תיקו), בטרם פוטר מתפקידו על ידי נשיא המועדון ג'יג'י בקאלי, שהשיב את לקטוש לתפקיד המאמן. לקראת סיום העונה שב לאוניברסיטה קלוז', אותה אימן במשך החודשיים האחרונים של העונה, וסייע לה להישאר בליגת המשנה בפער שתיים בלבד מהקו האדום.
לקראת עונת 2009/2010 התמנה מונטיאנו לתפקיד מאמן אוצלול גאלאץ מהליגה הבכירה. הקבוצה הפגינה שיפור תחת מונטאנו וסיימה את העונה במקום השמיני, שלוש נקודות בלבד מהמקום המוביל למפעלים האירופים. בעונת 2010/2011 הפגינה קבוצתו של מונטיאנו יכולת יציבה לאורך כל העונה. היא טיפסה למקום הראשון בשלב מוקדם של העונה, ושמרה עליו עד לסיומה כדי לזכות באליפות היסטורית, מפתיעה וראשונה בתולדותיה. את מרב השבחים על ההישג קיבל מונטיאנו, שנחשב היה לאחד הגורמים הבולטים בזכייה המפתיעה. מונטיאנו וגאלאץ זכו גם בתואר הסופר קאפ הרומני בפתיחת העונה הבאה, עם ניצחון 1-0 על סטיאווה בוקרשט. בנוסף, זכתה גאלאץ להשתתף בשלב הבתים של עונת 2011/2012 בליגת האלופות, אך סיימה אחרונה בבית וללא נקודות. בליגה הסתפקה הקבוצה במקום השישי, ונותרה מחוץ למקומות המובילים לליגה האירופית. מונטאנו פתח עונה רביעית בקבוצה עם ניצחון ליגה, אך לאחריו הגיעו חמישה משחקים רצופים ללא ניצחון, שבעקבותיהם התפטר מונטאנו מתפקידו.
ב-15 בנובמבר 2012, כשלושה חודשים לאחר שהתפטר מגאלאץ, התמנה מונטיאנו לתפקיד מאמן דינמו בוקרשט, אלא שלאחר חודש וחצי הגיש את התפטרותו עקב רצונו להגשים חלום ולאמן מחוץ לרומניה. יום אחד בלבד אחר כך התמנה לתפקיד מאמן מורדוביה סראנסק מליגת העל הרוסית. הוא אימן את הקבוצה במשך חצי עונה, אך כשל בניסיון להשאירה בליגה הבכירה. לקראת עונת 2013/2014 התמנה לתפקיד מאמן קובאן קרסנודאר מהליגה הרוסית הבכירה, אך פוטר כעבור ארבעה חודשים כאשר קבוצתו התקשתה להיצמד לצמרת.
מונטיאנו, שסיים את העונה החולפת ללא קבוצה מאז פוטר מקובאן, התמנה לקראת עונת 2014/2015 לתפקיד מאמן גבאלה מליגת העל האזרית, אך שוב לא סיים את העונה במועדון ופוטר לאחר כחצי שנה, כשקבוצתו במקום השישי ועם ארבעה ניצחונות בלבד ב-16 משחקים.
בהמשך אותה העונה, ולאחר הניסיון הכושל לאמן מחוץ לרומניה, שב מונטיאנו לאמן במדינתו ב-4 במרץ 2015, כשהתמנה לתפקיד מאמן אסטרה ג'יורג'יו במקומו של אולג פרוטאסוב שפוטר. שוב הייתה זו קדנציה קצרה במיוחד, ולאחר פחות מחודשיים התפטר מונטיאנו מתפקידו כשהקבוצה נותרה במקום החמישי, בו הייתה עם הצטרפותו. בעונת 2016/2017 אימן למשך תקופה קצרה של כחודשיים וחצי את זאכו מליגת העל העיראקית, שסיימה את העונה במקום ה-16.
בשלהי העונה הצטרף מונטיאנו לשקולאר רשיצה, בה שיחק בשלבי הקריירה המוקדמים שלו, בתפקיד המנהל הטכני של הקבוצה מהליגה השלישית.
תארים > תארים כשחקן

גביע הבלקנים: 1990/1991
אליפות רומניה: 1991/1992
אליפות רומניה: 2004/2005
תארים > תארים כמאמן

אליפות רומניה: 2010/2011
הסופר קאפ הרומני: 2011
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1986/1987 | מטלול בושקה | רומניההליגה הרומנית השנייה | 13 | 0 |
| 1987/1988 | רשיצה | רומניההליגה הרומנית השנייה | 5 | 0 |
| 1988/1989 | אולט סקורניסשטי | רומניהליגת העל הרומנית | 31 | 2 |
| 1989/1990 | אולט סקורניסשטי | רומניהליגת העל הרומנית | 2 | 0 |
| 1989/1990 | אינטר סיביו | רומניהליגת העל הרומנית | 14 | 0 |
| 1990/1991 | אינטר סיביו | רומניהליגת העל הרומנית | 33 | 7 |
| 1991/1992 | דינמו בוקרשט | רומניהליגת העל הרומנית | 33 | 12 |
| 1992/1993 | דינמו בוקרשט | רומניהליגת העל הרומנית | 34 | 15 |
| 1993/1994 | סרקל ברוז' | בלגיהליגת העל הבלגית | 34 | 7 |
| 1994/1995 | סרקל ברוז' | בלגיהליגת העל הבלגית | 31 | 5 |
| 1995/1996 | פ.צ. קלן | גרמניהבונדסליגה | 33 | 4 |
| 1996/1997 | פ.צ. קלן | גרמניהבונדסליגה | 31 | 4 |
| 1997/1998 | פ.צ. קלן | גרמניהבונדסליגה | 33 | 3 |
| 1998/1999 | פ.צ. קלן | גרמניההבונדסליגה השנייה | 32 | 7 |
| 1999/2000 | וולפסבורג | גרמניהבונדסליגה | 22 | 3 |
| 2000/2001 | וולפסבורג | גרמניהבונדסליגה | 24 | 3 |
| 2001/2002 | וולפסבורג | גרמניהבונדסליגה | 33 | 3 |
| 2002/2003 | וולפסבורג | גרמניהבונדסליגה | 18 | 2 |
| 2003/2004 | וולפסבורג | גרמניהבונדסליגה | 4 | 0 |
| 2003/2004 | סטיאווה בוקרשט | רומניהליגת העל הרומנית | 5 | 1 |
| 2004/2005 | סטיאווה בוקרשט | רומניהליגת העל הרומנית | 28 | 1 |
| 2005/2006 | צ'.פ.ר. קלוז' | רומניהליגת העל הרומנית | 21 | 0 |
| 2006/2007 | צ'.פ.ר. קלוז' | רומניהליגת העל הרומנית | 5 | 0 |
| 2006/2007 | ארגש פיטשטי | רומניהליגת העל הרומנית | 3 | 0 |
| 2007/2008 | וסלוי | רומניהליגת העל הרומנית | 16 | 0 |
| סך הכול בקריירה | סך הכול בקריירה | סך הכול בקריירה | 538 | 79 |
סטטיסטיקות > נבחרת לאומית

| נבחרת רומניה> שנה | נבחרת רומניה> הופעות | נבחרת רומניה> שערים |
| --- | --- | --- |
| 1991 | 7 | 2 |
| 1992 | 8 | 0 |
| 1993 | 9 | 0 |
| 1994 | 13 | 0 |
| 1995 | 6 | 2 |
| 1996 | 10 | 0 |
| 1997 | 5 | 3 |
| 1998 | 14 | 1 |
| 1999 | 10 | 2 |
| 2000 | 11 | 1 |
| 2001 | 11 | 1 |
| 2002 | 7 | 2 |
| 2003 | 8 | 2 |
2004: 0
| 2005 | 9 | 0 |
| 2006 | 3 | 0 |
| 2007 | 3 | 0 |
| סך הכול | 134 | 16 |
הערות שוליים

↑  אלופות: מונטיאנו מונה למאמן סטיאווה בוקרשט, באתר ynet, 27 באוקטובר 2008
| נבחרת רומניה – מונדיאל 1994 |
| --- | --- | --- |
|  1 פרונאה •  2 פטרסקו •  3 פרודן •  4 בלודדיסי •  5 לופסקו •  6 פופסקו •  7 מונטיאנו •  8 צ'יריטה •  9 רדוצ'ויו •  10 חאג'י •   11 דומיטרסקו •  12 סטליה • 13 סלימס •  14 מכחי • 15 פנדורו • 16 ולדויו • 17 מולדובן • 18 גלסה • 19 פפורה • 20 סטינגה • 21 איבן • 22 פרדה • מאמן: יורדנסקו |  1 פרונאה •  2 פטרסקו •  3 פרודן •  4 בלודדיסי •  5 לופסקו •  6 פופסקו •  7 מונטיאנו •  8 צ'יריטה •  9 רדוצ'ויו •  10 חאג'י •   11 דומיטרסקו •  12 סטליה • 13 סלימס •  14 מכחי • 15 פנדורו • 16 ולדויו • 17 מולדובן • 18 גלסה • 19 פפורה • 20 סטינגה • 21 איבן • 22 פרדה • מאמן: יורדנסקו | רומניה |
| נבחרת רומניה – יורו 1996 |
| --- | --- | --- |
|  1 סטליה •  2 פטרסקו •  3 פרודן •  4 בלודדיסי •  5 לופסקו •  6 פופסקו •  7 לקטוש •  8 סבאו •  9 רדוצ'ויו •  10 חאג'י •   11 מונטיאנו •  12 פרונאה • 13 סלימס •  14 גלסה • 15 דובוס • 16 מיכלי • 17 פיליפסקו • 18 סטינגה • 19 איליה • 20 מולדובן • 21 ולדויו • 22 טנה • מאמן: יורדנסקו |  1 סטליה •  2 פטרסקו •  3 פרודן •  4 בלודדיסי •  5 לופסקו •  6 פופסקו •  7 לקטוש •  8 סבאו •  9 רדוצ'ויו •  10 חאג'י •   11 מונטיאנו •  12 פרונאה • 13 סלימס •  14 גלסה • 15 דובוס • 16 מיכלי • 17 פיליפסקו • 18 סטינגה • 19 איליה • 20 מולדובן • 21 ולדויו • 22 טנה • מאמן: יורדנסקו | רומניה |
| נבחרת רומניה – מונדיאל 1998 |
| --- | --- | --- |
|  1 סטנגסיאו •  2 פטרסקו •  3 דולקה •  4 דובוס •  5 גלסה •  6 פופסקו •  7 לקטוש •  8 מונטיאנו •  9 מולדובן •  10 חאג'י •   11 איליה •  12 סטליה • 13 סיאובוטריו •  14 ניקולסקו • 15 מרינסקו • 16 פופסקו • 17 דומיטרסקו • 18 פיליפסקו • 19 סטינגה • 20 סלימס • 21 קריובאנו • 22 פרונאה • מאמן: יורדנסקו |  1 סטנגסיאו •  2 פטרסקו •  3 דולקה •  4 דובוס •  5 גלסה •  6 פופסקו •  7 לקטוש •  8 מונטיאנו •  9 מולדובן •  10 חאג'י •   11 איליה •  12 סטליה • 13 סיאובוטריו •  14 ניקולסקו • 15 מרינסקו • 16 פופסקו • 17 דומיטרסקו • 18 פיליפסקו • 19 סטינגה • 20 סלימס • 21 קריובאנו • 22 פרונאה • מאמן: יורדנסקו | רומניה |
| נבחרת רומניה – יורו 2000 |
| --- | --- | --- |
|  1 לובונץ •  2 פטרסקו •  3 סיאובוטריו •  4 פיליפסקו •  5 גלסה •  6 פופסקו •  7 מוטו •  8 מונטיאנו •  9 מולדובן •  10 חאג'י •   11 איליה •  12 סטליה • 13 קיבו •  14 פטרה • 15 לופסקו • 16 רוסו • 17 בלודדיסי • 18 גנאה • 19 לינקר • 20 הילדן • 21 פרונאה • 22 קונטרה • מאמן: יני |  1 לובונץ •  2 פטרסקו •  3 סיאובוטריו •  4 פיליפסקו •  5 גלסה •  6 פופסקו •  7 מוטו •  8 מונטיאנו •  9 מולדובן •  10 חאג'י •   11 איליה •  12 סטליה • 13 קיבו •  14 פטרה • 15 לופסקו • 16 רוסו • 17 בלודדיסי • 18 גנאה • 19 לינקר • 20 הילדן • 21 פרונאה • 22 קונטרה • מאמן: יני | רומניה |
דרומיסיומימוס

| דרומיסיומימוס |
| --- | --- |
 
תקופה
קרטיקון עליון, 73.5–68.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אורניתומימיים
סוג:: דרומיסיומימוס
מין:: Dromiceiomimus brevitertius
שם מדעי
 Dromiceiomimus ‏ראסל, 1972

דרומיסיומימוס (שם מדעי: Dromiceiomimus) הוא סוג דינוזאור ממשפחת אורניתומימיים אשר נמצא ב-1972 בתצורות קניון הפרסה (Horseshoe Canyon Formation) שליד הפארק הפרובינציאלי דינוזאור שבאלברטה, קנדה. משמעות שמו הוא: "מחקה אמו", בהתייחס לשם המדעי המיושן של האמו: "Dromiceius".
מאפיינים

דינוזאור זה היה קל-רגליים ודמה לאורניתומימוס שחי באותו אזור. הוא נחשב לטקסון מוטל בספק במשך שנים, אך החוקרים איאן מקדונלד ופיליפ ג'ון קורי סברו שסוג זה הוא תקף ובעל מספר הבדלים מהאורניתומימוס בעיקר בהבדלים שבעצמות הגפיים. אורך הדינוזאור הגיע ל-3.5 מטרים ומשקלו ל-100-150 ק"ג. הוא היה בעל גולגולת חסרת שיניים ורגליים הבנויות לריצה. אורך הירך שלו היה 6.8 ס"מ.
דינוזאור זה היה אחד מאחרוני התרופודים ששרדו עד ההכחדה הגדולה של הקרטיקון. הוא חי לפני 73.5-68.5 מיליון שנים מהיום.
בתרבות

דינוזאור זה הופיע במשחק פארק היורה 3: בניית פארק.
הבחירות הכלליות במיאנמר 2015

ב-8 בנובמבר נערכו בחירות כלליות במיאנמר (לשעבר בורמה). הצבעות נערכו עבור הגופים הפרלמנטריים, להוציא מושבים שמורים לאנשי צבא, כדי למנות חברים לבית העליון, "בית הלאומים", לבית התחתון של אספת האיגוד ("בית הנבחרים"), וכן למוסדות המחוזיים.
הבחירות היו הבחירות החופשיות הראשונות מזה 25 שנה. כ-91 מפלגות התמודדו בבחירות אלו.
במיאנמר היו כ-30 מיליון בעלי זכות הצבעה. כאשר חלק מהתושבים בני הרוהינגיה המוסלמיים, נחשבים כזרים ולכן אינם מורשים להצביע.
המועמדים המובילים היו תיין סיין, נשיא מיאנמר החל ממרץ 2011, ראש ה-USDP (אנ') ומנהיגת האופוזיציה אונג סן סו צ'י שהובילה את הליגה הלאומית לדמוקרטיה לניצחון מוחץ במערכת הבחירות. למרות הניצחון הסוחף, אונג סן סו צ'י הייתה חסומה מהמינוי לנשיאות, בגלל שבעלה מחזיק באזרחות זרה.
תיין סיין הכריז כי הוא מכבד את התוצאות ומוכן להעברת השלטון בשלום.
תוצאות > הבית העליון (Amyotha Hluttaw)

| מפלגה | אחוז המושבים | כמות מושבים |
| --- | --- | --- |
| הליגה הלאומית לדמוקרטיה | 57.95 | 218 |
| USDP | 6.82 | 30 |
| מפלגות קטנות\עצמאיים | 10.23 | 45 |
| נציגי הצבא | 25 | 110 |
| סך הכל | 100 | 440 |
תוצאות > הבית התחתון (Pyithu Hluttaw)

| מפלגה | אחוז המושבים | כמות מושבים |
| --- | --- | --- |
| הליגה הלאומית לדמוקרטיה | 60.27 | 135 |
| USDP | 4.91 | 11 |
| מפלגות קטנות\עצמאיים | 9.82 | 22 |
| נציגי הצבא | 25 | 56 |
| סך הכל | 100 | 224 |
הערות שוליים

↑  מיאנמר: בבחירות לפרלמנט לראשונה מזה 25 שנה, באתר ערוץ 7, נובמבר 2015
↑  56 מושבים שמורים בבית העליון ו 110 בבית התחתון שהם 25% (בכל אחד)
ערך זה הוא קצרמרבנושא בחירות ובנושא אסיה. אתם מוזמנים לתרום לוויקיפדיה ו.
האוניברסיטה הרוסית לטכנולוגיה כימית ע"ש מנדלייב

| --- | --- |


מבנה האוניברסיטה בטושינו הצפונית
 אוניברסיטה
 על שם:  דמיטרי מנדלייב 
 תקופת הפעילות:  1880–הווה (כ־144 שנים) 
 בעלי תפקידים
 סגל:  550 
 תלמידים
 :  9,000
 מיקום
 מיקום:  מוסקבה
 מדינה:  רוסיה רוסיה
 קואורדינטות:  55°46′44″N 37°35′44″E﻿ / ﻿55.779°N 37.5955°E﻿ / 55.779; 37.5955
 www.muctr.ru
  (למפת מוסקבה מוגדלת) האוניברסיטה הרוסית לטכנולוגיה כימית ע"ש מנדלייב(למפת מוסקבה רגילה) האוניברסיטה הרוסית לטכנולוגיה כימית ע"ש מנדלייב he
 
האוניברסיטה הרוסית לטכנולוגיה כימית ע"ש מנדלייב (ברוסית: Российский химико-технологический университет имени Д. И. Менделеева) הוא מוסד להשכלה גבוהה, מרכז החינוך והמחקר הרוסי הגדול ביותר בתחום הטכנולוגיה הכימית. ממוקם במוסקבה, יש לו שני סניפים - בנובומוסקובסק ובטשקנט.
תחומי הכשרה באוניברסיטה קשורים לתעשייה הכימית בתחומים שונים, לרבות פטרוכימיה, ביוטכנולוגיה, הנדסה כימית, טכנולוגיות כימיות-פרמצבטיות, אקולוגיה תעשייתית, אנרגיה מודרנית, ננוטכנולוגיה ועוד.
בשנת 2020 למדו באוניברסיטה כמעט 9,000 איש, מתוכם כמעט 800 זרים ממדינות חבר העמים, מיאנמר, עיראק, הודו, סין, ארצות הברית, אירופה ואפריקה.
האוניברסיטה לטכנולוגיה כימית בעלת הסכמי שותפות עם חברות מובילות בתעשייה הכימית ויותר מ-120 הסכמי שיתוף פעולה עם אוניברסיטאות וארגונים ב-35 מדינות.
הערות שוליים

↑  За новыми химическими технологиями — сюда!, stimul.online, ‏22 בדצמבר 2020
| --- | --- |
בקרת זהויות :  ISNI: 0000 0004 0646 1385  LCCN: no95002362  LNB: 000084006  SUDOC: 150666136  VIAF: 144543958   WorldCat (עם VIAF): 144543958 
ערך זה הוא קצרמרבנושא שונות. אתם מוזמנים לתרום לוויקיפדיה ו.
דרונגו אפריקני

| דרונגו אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: דרונגים
סוג:: דרונגו
מין:: דרונגו אפריקני
שם מדעי
 Dicrurus adsimilis ‏בכשטיין, 1794

דרונגו אפריקני או דרונגו ממזולג-זנב (שם מדעי: Dicrurus adsimilis) הוא מין ציפור ממשפחת הדרונגים, קרובים רחוקים של העורביים.
מאפיינים

הדרונגו חי בערבות הסוואנה האפריקנית ברחבי האזורים הטרופיים. הוא מאוד דומה למין דרונגו שחור (Dicrurus macrocercus) אך האחרון מצוי בדרום אסיה.
אורך הדרונגו 25 ס"מ בממוצע והוא בעל נוצות שחורות, זנב מפוצל כמו מזלג ועיניים אדומות. המקור קשיח ושחור ומותאם לציד חרקים. הדרונגו הוא עוף רעשני ותוקפני ויתקוף מסיגי גבול, כולל עופות דורסים שפלשו לשטחן.
הוא אוכל בעיקר מזון מהחי, אך לפעמים שותה צוף מפרחים. הוא צייד חרקים מתמחה, מחפש טרף מעמדה גבוהה על הענף ומתנפל על טרף קרקעי. הוא טורף גם עכבישים, תולעים, עקרבים, חולייתנים קטנים ואף חוטף מזון למיני חיות אחרות - בעיקר ציפורים אחרות (בעיקר לטימליים) או לסוריקטה. הדרונגו נטפל לסוריקטות בעיקר בחורף הקשה של הקלהארי, אז הוא מחקה את קריאות האזעקה שלהם ברגע שהם מוצאים מזון וחוטף אותו כשכולם בורחים. ואולם בשאר השנה הוא מזעיק נגד סכנות אמיתיות כך שהוא עוזר להם בדיוק כמו שהוא חוטף להם מזון.
הדרונגו מטיל בקן על העץ 2-4 ביצים. הקוקייה האפריקנית (Cuculus gularis) לעיתים נטפלת אליו וגוזלה הגדול מפיל את שאר הביצים לקרקע.
הערות שוליים

↑  דרונגו אפריקני באתר הרשימה האדומה של IUCN